
Αριθ. 13070 ( 1 ) 

Τέλη ετήσιας συνδρομής Εφημερίδας της Κυβέρνησης, 
της τιμής πώλησης κάθε ΦΕΚ και της τιμής διάθεσης 
φωτοαντιγράφων ΦΕΚ ως και τέλη δημοσιευμάτων που 
καταχωρούνται στην Εφημερίδα της Κυβέρνησης. 

Ο ΥΠΟΥΡΓΟΣ ΕΣΩΤΕΡΙΚΟΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


Έχοντας υπόψη: 

α. Τις διατάξεις του άρθρου 10 παρ. 4 του Ν. 301 /1976 
«περί της εις την Εφημερίδα της Κυβερνήσεως δημοσιευ- 
ομένης ύλης και ρύθμισης θεμάτων, αναιρερομένων εις 
την έκδοσιν και κυκλοφορίαν αυτής». 

β. Τη φύση και την έκταση της ύλης των δημοσιευμά¬ 
των που καταχωρούνται στην Εφημερίδα της Κυβερνή¬ 
σεως με αποτέλεσμα τη σημαντική αύξηση του αριθμού 
των φύλλων ορισμένων τευχών αυτής. 

γ. Το από 25.11.1995 πρακτικό της ορισθείσης επι¬ 
τροπής, καθορίζουμε από 1ης Ιανουάριου 1996: 


1. Την ετήσια συνδρομή των τευχών της Εφημερίδας 
της Κυβέρνησης όπως παρακάτω αναγράφεται: 


α) Για το τεύχος Α' 
β) Για το τεύχος Β' 
γ) Για το τεύχος Γ 
δ) Για το τεύχος Δ' 
ε) Για το τεύχος Αναπτυξιακών Πρά¬ 
ξεων και Συμβάσεων 
στ) Για το τεύχος Ν.Π.Δ.Δ. 
ζ) Για το τεύχος Παράρτημα 
η) Γ ια το τεύχος Δελτίο Εμπορικής 
και Βιομηχανικής Ιδιοκτησίας (Δ.Ε.Β.Ι) 
θ) Γ ια το τεύχος Ανωτάτου Ειδικού 
Δικαστηρίου (Α.Ε.Δ.) 
ι) Για το τεύχος Α.Ε. & Ε.Π.Ε. 
ια) Για το τεύχος Προκηρύξεων 
Α.Σ.Ε.Π. 

ιβ) Γ ια όλα τα τεύχη εκτός Α.Ε. & 
Ε.Π.Ε. 


Δρχ. 30.000 
» 50.000 

» 10.000 

» 50.000 

» 25.000 

» 10.000 
» " 5.000 

» 10.000 

» 3.000 

» 150.000 

» 10.000 

» 120.000 


Οι Δήμοι και οι Κοινότητες καταβάλλουν το ήμισυ των 
παραπάνω συνδρομών. 

Για τους συνδρομητές του εξωτερικού οι παραπάνω τι¬ 
μές των ΦΕΚ διπλασιάζονται. 

2. Την τιμή πώλησης των φύλλων της Εφημερίδας της 
Κυβέρνησης που διατίθενται στο κοινό από το Εθνικό Τυ¬ 
πογραφείο, όπως παρακάτω αναγράφεται: 

α. Για τα ΦΕΚ από 1 μέχρι 16 σελίδες σε δρχ.100 

β. Για τα ΦΕΚ από 16 σελίδες και πάνω η τιμή πώλησης 
κάθε φύλλου (θσέλιδου ή μέρους αυτού) προσαυξάνεται 
κατά 100 δρχ. ανά θσέλιδο. 

3. Η τιμή διάθεσης στο κοινό των φωτοαντιγράφων που 
εκδίδονται από το Εθνικό Τυπογραφείο των διαφόρων 
ΦΕΚ παραμένει στις 20 δρχ. ανά σελίδα. 

4. Τα τέλη δημοσιευμάτων που καταχωρούνται στην 
Εφημερίδα της Κυβέρνησης (τεύχος Ανωνύμων Εταιρειών 
& ΕΠΕ & Δ' τεύχος), όπως παρακάτω: 

Α. ΑΝΩΝΥΜΩΝ ΕΤΑΙΡΕΙΩΝ 

1) Σύσταση Εταιρείας. Δρχ. 120.000 

2) Κωδικοποίηση Καταστατικού (σε 

περίληψη όλο το κωδ/νο καταστατικό). » 120.000 

3) Ισολογισμός κάθε χρήσης, πίνακας 

επενδύσεων. » 120.000 

4) Συνοπτική μηνιαία κατάσταση Τρα¬ 
πεζών. » 120.000 

5) Αδεια επέκτασης εργασιών Ασφα¬ 
λιστικής Εταιρείας. » 120.000 

6) Τροποποίηση Καταστατικού. » 60.000 

7) Ανακοίνωση για: 

α) Εκλογή μελών και συγκρότηση Δ.Σ. » 60.000 

β) Ορισμό ελεγκτών, οικον. κατ/σεις, 
έκθεση Δ.Σ. & ελεγκτών (για κάθε χρήση) » 60.000 

γ) Αύξηση, ή μείωση Μετοχικού Κεφα¬ 


λαίου (Μ.Κ.) (χωρίς 

τροποποίηση). * » 60.000 

δ) Πιστοποίηση καταβολής Μετοχικού 
Κεφαλαίου (Μ.Κ.) » 60.000 

ε) Λύση εταιρικού και ορισμό εκκαθα¬ 
ριστούν. » 60.000 

στ) Πρόσκληση σε Γ.Σ. » 60.000 

ζ) Διόρθωση σφάλματος (που ευθύνε- 
ται η εταιρεία) » 60.000 


η) Παντός άλλου στοιχείου που επι¬ 
βάλλεται η δημοσιότητα από το Νόμο 
για τις Α.Ε., τις Δημόσιες Επιχειρήσεις 
ή Οργανισμούς, το Χρηματιστήριο, την 
Επιτροπή Κεφαλαιαγοράς, τις αλλοδα¬ 
πές εταιρείες και μεσίτες Λλόϋδ Λονδί¬ 
νου ως και αντιπροσώπους και πράκτο¬ 
ρες αυτών » 60.000 

Β. ΕΤΑΙΡΕΙΩΝ ΠΕΡΙΩΡΙΣΜΕΝΗΣ ΕΥΘΥΝΗΣ, ΣΥΝ.Π.Ε., 
ΕΥΡΩΠΑΪΚΩΝ ΟΜΙΛΩΝ ΟΙΚΟΝ. ΣΚΟΠΟΥ, 
ΑΛΛΗΛΑΣΦΑΛΙΣΤΙΚΩΝ ΣΥΝ/ΣΜΩΝ & ΤΑΜΕΙΩΝ 
& ΦΙΛΑΝΘΡΩΠΙΚΩΝ ΣΩΜΑΤΕΙΩΝ 

1) Σύσταση Εταιρείας. Δρχ. 60.000 

2) Ισολογισμός κάθε χρήσης. » 60.000 

3) Τροποποίηση Καταστατικού (για 

κάθε συμβολαιογραφική πράξη). » 30.000 

4) Ανακοίνωση με συμβολαιογραφική 

πράξη, με απόφαση Γ.Σ., πρόσκληση σε 
Γ.Σ., διάλυση, διόρθωση σφάλματος, 
κωδικοποίηση. » 30.000 


5) Έκθεση εκτίμησης περιουσιακών 
στοιχείων & απόφαση έγκρισης. » 60.000 

Γ. ΤΩΝ ΔΙΚΑΣΤΙΚΩΝ ΠΡΑΞΕΩΝ 

Απώλεια τίτλων. Δρχ. 20.000 

Δ. ΣΤΟ Δ' ΤΕΥΧΟΣ 

Περίληψη δικαστικής πράξης για πα¬ 
ρακατάθεση αποζημίωσης. Δρχ. 20.000 

. Κάθε άλλη προηγούμενη απόφαση καταργείται. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή, που ισχύει από 1 ης Ιανουάριου 1996, 
να δημοσιευθεί στην Εφημερίδα της Κυβέρνησης. 

Αθήνα, 13 Δεκεμβρίου 1995 

Ο ΥΠΟΥΡΓΟΣ 

Α.-Α. ΤΣΟΧΑΤΖΟΠΟΥΛΟΣ 
-♦- 

Αριθ. 556/1995 (2) 

Έγκριση κυκλοφορίας του συμπληρώματος διατροφής 

«έλαιο φύτρου σιταριού» σε κάψουλες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Το έγγραφο του Γενικού Χημείου του Κράτους αριθ. 
3021962/3580/20.12.1994 που αφορά αίτηση του εν¬ 
διαφερομένου. 

β) Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «Περί συστάσεως Γενι¬ 
κού Χημείου του Κράτους», όπως αντικαταστάσθηκε από 
την παράγραφο 6 του άρθρου 11 του Νόμου 2343/95, 
ΦΕΚ 211/Α/11.10.1995. 

γ) Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391 /Α/ 
1929). 

δ) Το άρθρο 1 του Νόμου 115/1975 «Περί τροποποιή- 
σεως διατάξεων τινών του Ν. 4328/1929» (ΦΕΚ 172/Α/ 
1975). 

ε) Την απόφαση 1078204/927/0006Α/6.8.1992 «Πε¬ 
ριορισμός Συλλογικών Οργάνων του Υπουργείου Οικονο¬ 
μικών» των Υπουργών Προεδρίας και Οικονομικών (ΦΕΚ 
517/Β/1992), αποφασίζουμε: 

I. Εγκρίνουμε την απόφαση αριθ. 556/1995 του Ανωτά¬ 
του Χημικού Συμβουλίου η οποία λήφθηκε κατά τη συνε¬ 
δρίαση της 24.10.1995 και η οποία έχει ως ακολού¬ 
θως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την ανωνέωση της άδειας κυκλοφορίας του 
συμπληρώματος διατροφής «έλαιο φύτρου σιταριού» σε 
κάψουλες με συστατικά: Σιτέλαιο, βιταμίνη Ε και συστα¬ 
τικά περιβλήματος: Ζελατίνη, γλυκερίνη με τους ίδιους 
όρους της 2046/1988 απόφασης Α.Χ.Σ. (ΦΕΚ 545/Β/ 
28.8.1990). 

Στη συσκευασία πρέπει να αναγράφονται και ελληνικά 
όλες οι ενδείξεις που προβλέπονται από τις σχετικές δια- 

τάξεις και δεν πρέπει να υπάρχουν γραπτές δηλώσεις ή 
παραστάσεις που να καταστράτηγούν τα άρθρα 10,11 του 
Κώδικα Τροφίμων. 

Η εγκριτική απόφαση του Α.Χ.Σ. είναι η 556/1995. 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

Τα Μέλη: Δ. Μπόσκου, Χρ. Τσεκούρας, X. ΧαμαλΙδης, Ν. 
Γκέλης, Δ. Φραγκάτος, θ. Ανδρίτσος, Ρ. Γαμβρός, Α. 
Τσώλης. 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 11 Δεκεμβρίου 1995 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. Υ6α/12629 (3) 

Καθορισμός τιμής διάθεσης και δωρεάς διανομής του κτη¬ 
νιατρικού Συνταγολογίου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Ν. 1316/83 «Ίδρυση οργάνωση και αρμοδιότη¬ 
τες του Εθνικού Οργανισμού Φαρμάκων κ.λπ.». 

β) Του άρθρου 24παρ. 1 τουΝ. 1579/85 «Ρυθμίσεις για 
την εφαρμογή και ανάπτυξη του Εθνικού Συστήματος 
Υγείας και άλλες διατάξεις. 

2. Την πρόταση αριθ. 0-918/19/18.10.95 του Δ.Σ. του 
Εθνικού Οργανισμού Φαρμάκων. 

3. Την υπ’ αριθ. ΔΥ3α/οικ. 987/28.9.95 απόφαση «ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας ...... 

4. Το άρθρο 29Α του Ν. 1558/85 (ΦΕΚ Α 137) όπως 
προστέθηκε με το άρθρο 27 του Ν. 2081/92 (ΦΕΚ Α154) 
και το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού προϋπολογισμού, 
αποφασίζουμε: 

Καθορίζουμε όπως, το Κτηνιατρικό Συνταγολόγιο που 
εκδίδεται απο τον Εθνικό Οργανισμό Φαρμάκων, διατίθε¬ 
ται ως εξής: 

α. Το Κτηνιατρικό Συνταγολόγιο διατίθεται στην τιμή 
των 3.500 δρχ. ανά αντίτυπο. 

β. Το Κτηνιατρικό Συνταγολόγιο, διατίθεται δωρεάν 
στους παρακάτω: 

1. Κτηνιάτρους του Υπ. Γεωργίας και Ε.Θ.Ι.Α.Γ.Ε. 

2. Αντυκτηνιάτρους και Στρατιωτικούς Κτηνιάτρους. 

3. Κτηνιάτρους των Ανωτάτων Εκπαιδευτικών Ιδρυμά¬ 
των. 

4. Τελειοφοίτους του τμήματος Κτηνιατρικής του ΑΠΘ 
κατά τα έτη 1995 και 1996. 

5. Κτηνιάτρους, Φαρμακοποιούς, Χημικούς, Βιολόγους, 
Υπαλλήλους ΕΟΦ. 

6. Στις Δημόσιες Βιβλιοθήκες και Βιβλιοθήκες των 
Ερευνητικών Κτηνιατρικών, Φαρμακευτικών και Βιολογι¬ 
κών Κέντρων. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 30 Νοεμβρίου 1995 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. Ε5/3095 (4) 

Πρακτική άσκηση σπουδαστών ΤΕΙ στον Ο.Γ.Α. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ’ του Ν. 
1351/83 (ΦΕΚ 56Α) «Εισαγωγή σπουδαστών στην Τριτο¬ 
βάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/91 
(ΦΕΚ 154 Α'). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται στο 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Την απόφαση του Πρωθυπουργού και του Υπουργού 
Υγείας - Πρόνοιας και Κοιν. Ασφαλίσεων αριθ. ΔΥ3Α/οικ. 
370/94 (ΦΕΚ 550Β'), «Ανάθεση αρμοδιοτήτων στους 
Υφυπουργούς Υγείας - Πρόνοιας και Κοιν. Ασφαλί¬ 
σεων». 

5. Την αριθμ. ΥΠ 143/1995 απόφαση του Πρωθυπουρ¬ 
γού «Αρμοδιότητες Αναπληρωτή Υπουργού του ΥΠΕΠΘ, 
αποφασίζουμε: 

1. Καθορίζουμε δέκα (10) θέσεις πρακτικής άσκησης 
σπουδαστών ΤΕΙ, στην Κεντρική Υπηρεσία του Οργανι¬ 
σμού Γεωργικών Ασφαλίσεων (Ο.Γ.Α.). 

2. Η πρακτική άσκηση των σπουδαστών ΤΕΙ πραγματο¬ 
ποιείται ανά εξάμηνο κάθε ακαδημαϊκού έτους αρχίζοντας 
από 1.10.1995. 

3. Οι αποζημιώσεις και ασφαλιστικές εισφορές των 
ασκούμενων σπουδαστών ΤΕΙ βαρύνουν τον προϋπολογι¬ 
σμό του ΟΓΑ. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΟΓΑ ύψους 
1.851.000 δρχ. (10x61.700 χ 3 μήν.) περίπου για το τρέ- 
χον οικονομικό έτος και 7.404.000 δρχ. (10x61.700 χ 12 
μήν.) περίπου για καθένα από τα επόμενα οικονομικά έτη. 

Για την ανωτέρω δαπάνη έχει εγγραφεί πίστωση στον 
προϋπολογισμό του Ο.Γ.Α. ύψους 2.000.000 δρχ. με τα 
στοιχεία ΚΑΕ 0289. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1995 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΣΤΕΦΑΝΟΣ ΤΖΟΥΜΑΚΑΣ ΦΙΛΙΠΠΟΣ ΠΕΤΣΑΛΝΙΚΟΣ 

Αριβ. Φ. 484/1569/Γ2/9053 (5) 

Παράταση λειτουργίας Σχολικών εργαστηρίων των 

Ε.Π.Λ. , 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις των άρθρων 10 και 11 του Ν. 1566/85 
(ΦΕΚ 167 τ.Α') και 

8) Το άρθρο 12 της Γ2/4321/26.10.88 Υπουργικής απόφα¬ 
σης (ΦΕΚ 808 Β788), όπως αυτό συμπληρώθηκε από την 
Φ484/290/Γ2/5114/27.9.93 Υπουργική απόφαση. 

γ) Την αριθ. 143/1995 απόφαση του Πρωθυπουργού 
για τον καθορισμό των αρμοδιοτήτων του αναπληρωτή 
Υπουργού Εθνικής Παιδείας και θρησκευμάτων. 

δ) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρακτικού προϋπολογι¬ 
σμού, αποφασίζουμε: 

Παρατείνεται η λειτουργία ανεξαρτήτων σχολικών εργα¬ 
στηρίων των Ε.Π.Λ. για άλλα πέντε (5) χρόνια σε ότι αφορά 
τα ήδη λειτουργούντα Ε.Π.Λ. και για άλλα τέσσερα (4) χρό¬ 
νια για κάθε νέο Ε.Π.Λ. από το έτος ίδρυσής του. 

Ο χρόνος της παράτασης αρχίζει από τη λήξη του χρονι¬ 
κού διαστήματος που καθοριζόταν από την Φ 484/290/ 
Γ2/5114/27.9.93 Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. ' 

0 ΑΝΑΠΛ. ΥΠΟΥΡΓΟΣ 

Φ. ΠΕΤΣΑΛΝΙΚΟΣ 
-♦- 

Αριθ. 3422.1/14/95 (6) 

Έγκριση της 147/27.3.95 Πράξης ΔΣ/ΟΛΠ με την οποία 
τροποποιούνται και αναπροσαρμόζονται τα τιμολόγια 
ηλεκτρικής παροχής του ΟΛΠ». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις των άρθρων 14 και 15 του Α.Ν. 1559/59 
που κυρώθηκε με τον Ν. 1630/51 όπως ισχύουν σήμερα 
μετά από τις τροποποιήσεις και συμπληρώσεις που έγιναν 
με μεταγενέστερους Νόμους, 
β) Τις διατάξεις του Ν.Δ. 496/74 (άρθρο 12 παρ. 3). 
γ) Το έγγραφο του ΟΛΠ αριθ. 9184/695/31.3.95. 
δ) Την πράξη του ΔΣ/ΟΛΠ αριθμ. 147/27.3.95. 
ε) Το έγγραφο ΥΠΕΘΟ αριθμ. 37348/344/17.10.95. 
στ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού και του Προϋπολογισμού του ΝΠΔΔ 
(ΟΛΠ), αποφασίζουμε: 

Α. Την έγκριση της πράξεως του Διοικητικού Συμβου¬ 
λίου του Οργανισμού Λιμένος Πειραιώς αριθμ. 147/ 
27.3.1995 με την οποία τροποποιούνται και αναπροσαρ¬ 
μόζονται τα τιμολόγια ηλεκτρικής παροχής του ΟΛΠ σε 
τρίτους ως εξής: 

1) Η παροχή ηλεκτρικής ενέργειας στην ΕΒΠ διατίθεται 
μόνο στα πλο|α κατόπιν αιτήσεως των νομίμων αντιπρο¬ 
σώπων τους. 

2) Αναπροσαρμογή της πάγιας χρέωσης (ΠΑΓΙΟ) από 
1650 δρχ. σε 8.000 δρχ. ανά ημέρα και λήψη. 

3) Να αναπροσαρμόζεται εφ’ εξής η πάγια χρέωση (ΠΑ¬ 
ΓΙΟ) βάσει του τύπου: 

Π1 =Το Κ( 1 /3 δ/δο+2/3 ε/εο), 
όπου: 

-Το=το ποσό των 8000 δρχ. ανά ημέρα και λήψη. 

—η=1 +τ, όπου τ είναι εκάστοτε ποσοστιαία αύξηση των τι¬ 
μολογίων του ΟΛΠ. 


-δο=το μέσο σημερινό επιτόκιο 14% 

-δ=το μέσο μελλοντικό επιτόκιο 
-εο=το σημερινό ημερομίσθιο του ανειδίκευτου εργάτη 
5.132 δρχ. 

-ε=το μελλοντικό ημερομίσθιο ανειδίκευτου εργάτη βά¬ 
σει της Εθνικής Συλλογικής Σύμβασης Εργασίας 
(ΕΣΣΕ). 

4) Αναπροσαρμογή της χρέωσης παροχής (ΠΑΡΟΧΗ) 
βάσει του τύπου: 

Π2=Πο λ Α όπου: 

-Πο=το ποσό των 95 δρχ. ανά ημέρα και ΑΜΡΕΗ. 
-λ=συντελεστής αναπροσαρμογής της ΔΕΗ λ=χ/χο 
-χο= σημερινή χρέωση της κιλωβατόρας από ΔΕΗ 15,1 
δρχ. /ΚννΗ 

-χ=Μελλοντική χρέωση της κιλοβατώρας από ΔΕΗ 
-Α=Ασφάλεια σε ΑΜΡΕΗ 

5) Να γίνει αναπροσαρμογή των όρων της προκαταβο¬ 
λής και εφ’ εξής να ισχύει ο τύπος: 

ΠΡΟΚΑΤΑΒΟΛΗ = (ΠΑΓΙΟ + ΠΑΡΟΧΗ) * (ΗΜΕΡΕΣ ΧΡΗΣΗΣ) 

- Π=(Π1 + Π2) * Η=(8000 * Κ(1/3 δ/δο+2/3 ε/εο)+95 · λ * Α) * Η 
όπου: 

-Π=προκαταβολή 
-Η=ημέρες χρήσης 

Β. Εγκρίνεται το νέο έντυπο Αίτησης Παροχής Ηλεκτρι¬ 
κής Ενέργειας και το νέο έντυπο Γενικών Όρων Παροχής 
Ηλεκτρικής Ενέργειας. 

Γ' Εγκρίνεται η αναπροσαρμογή του παγίου μηνιαίου τέ¬ 
λους, το οποίο επιβαρύνει του τρίτους καταναλωτές, οι 
οποίοι ηλεκτροδοτούνται είτε από παροχές μέσης τάσης, 
είτε απο ανεξάρτητες παροχές χαμηλής τάσης, από 1.500 
δρχ. σε 2.500 δρχ. ανά μετρητή έστω κι αν η παροχή χρη¬ 
σιμοποιηθεί για χρονικό διάστημα μικρότερο του μήνα. 

Γ. Η παρούσα να δημοσιευθεί στην Εφημερίδα της Κυ¬ 
βερνήσεως και ισχύς της να αρχίσει να εφαρμοζέται από 
την 1 η του επομένου από τη δημοσίευση της παρούσας 
στην Εφημερίδα της Κυβερνήσεως μήνα. 

Πειραιάς, 8 Δεκεμβρίου 1995 

ο ΥΠΟΥΡΓΟΙ 

ΓΕΩΡΓΙΟΣ ΚΑΤΣΙΦΑΡΑΣ 

-♦ 

Αριθ. ΟΙΚ. 37180/3857 (7) 

Παράταση του χρόνου εκκαθάρισης των τ. Σ. ΕΠ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3, παρ. 3, περ. α,β,γ, και δ 
του Ν. 2175/93 «Οργάνωση ενιαίου φορέα αστικών συ¬ 
γκοινωνιών στην περιοχή Αθηνών — Πειραιώς και Περιχώ¬ 
ρων και άλλες διατάξεις» (Α'211). 

2. Την αριθμ. 22806 24.12.93 Υπουργική απόφαση 
«Εκκαθάριση των πρώτων Σ.ΕΠ. και προσωρινή καταβολή 
στους μετόχους τους» (Β’ 929, όπως τροποποιήθηκε με 
την αριθ. 22816/28.12.93 Υπουργική απόφαση 
(Β' 937). 

3. Την με αριθμ. 20059/2195/25.6.94 (Β'490) Υπουρ¬ 
γική απόφαση, με την οποία παρατάθηκε ο χρόνος εκκα¬ 
θάρισης των τ. Σ.ΕΠ. κατά τρεις (3) ακόμη μήνες, όπως 
τροποποιήθηκε με την αριθμ. 20144/2221/13.7.94 
(Β'564) απόφαση. 

4. Την με αριθ. 29099/3219/22.9.94 απόφαση 
(Β'728), με την οποία παρατάθηκε ο χρόνος εκκαθάρισης 

των τ. Σ.ΕΠ. κατά έξι (6) ακόμη μήνες. 

5. Την με αριθ. 8683/845/7.4.95 απόφαση (Β'283), με 
την οποία παρατάθηκε ο χρόνος εκκαθάρισης των τ. Σ.ΕΠ. 
κατά τρείς (3) ακόμη μήνες. 

6. Την με αριθ. 26350/2688/4.9.95 απόφαση (Β'795), 
με την οποία παρατάθηκε ο χρόνος εκκαθάρισης των τ. 
Σ.ΕΠ., μέχρι και 10.10.95. 

7. Την ανάγκη ολοκλήρωσης του έργου της εκκαθάρι¬ 
σης των τ. Σ.ΕΠ. 

8. Το γεγονός ότι η παράταση της θητείας των εκκαθα- 
ριστών είναι απαραίτητη για την ολοκλήρωση των στοι¬ 
χείων της εκκαθάρισης των τ. Σ.ΕΠ. για την σύνταξη ισο¬ 
λογισμού και τη διανομή του προϊόντος του συμβιβασμού, 
προς επίτευξη του οποίου τα εμπλεκόμενα μέρη 
(Ο.Α.Σ.Α. - τ. Σ.ΕΠ.) συμφώνησαν να ακολουθηθεί συγκε¬ 
κριμένο χρονοδιάγραμμα εργασιών (βλ. αριθμ. 2530/ 

31.10.95 έγγραφο του Γενικού Γραμματέα Υπουργείου 
Μεταφορών και Επικοινωνιών). 

9. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού. 

10. Την αριθμ. ΥΠ 142/26.9.95 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Μεταφορών και Επικοινωνιών Κ. Κουλούρη» 
(Β*833), αποφασίζουμε: 

1. Παρατείνουμε την ισχύ της αριθμ. 26350/2688/ 

4.9.95 απόφασης, μέχρι και 30.4.96. 

2. Κατά τα λοιπά ισχύει η αριθμ. 22806/24.12.93 από¬ 
φασή μας. 

3. Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 4 Δεκεμβρίου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. ΟΙΚ. 37363/845 (8) 

Αναστολή της Β - 8347/239/1.8.1994 (636/Β) απόφα¬ 
σης του Υπουργείου Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την αριθμ. Β - 8347/239/94 (636/Β’) απόφαση του 
Υπουργείου Μεταφορών και Επικοινωνιών «περί τοποθέ¬ 
τησης Εμπορικών διαφημίσεων εξωτερικά στα επιβατικά 
αυτοκίνητα δημόσιας χρήσης». 

2. Την αριθμ. 547/3.10.95 (834/Β) απόφαση του Πρω¬ 
θυπουργού και του Υπούργού Μεταφορών και Επικοινω¬ 
νιών περί καθορισμού αρμοδιοτήτων στους Υφυπουρ¬ 
γούς. 

3. Το γεγονός, ότι, στην πρόθεση του Υπουργείου είναι 
η αναμόρφωση της διαφήμισης στα ταξί και αγοραία όλης 
της χώρας, η οποία σαν σκοπό έχει αφενός μεν την ανα¬ 
γραφή των διαφημιστικών μηνυμάτων σ’ αυτά κατά τέτοιο 
τρόπο ώστε να παρέχεται πλήρης ασφάλεια προς αποφυ¬ 
γήν τυχόν ατυχημάτων και αφετέρου η αισθητική τους πα¬ 
ρουσία να είναι διακριτική ώστε να μην προκαλεί αρνητι¬ 
κές επιδράσεις στο περιβάλλον. 

4. Το γεγονός ότι χρήζει μελέτης το όλον θέμα της 
εκμετάλλευσης των διαφημίσεων στα Ε.Δ.Χ. αυτ/τα στα 


πλαίσια του ελεύθερου και θεμιτού ανταγωνισμού. 

5. Τις διατάξεις του άρθρου 29Α* του Ν. 1558/1985 
(137/Α) όπως προστέθηκε στο άρθρο αυτό με το άρθρο 
27 του Ν. 2081/1992, αποφασίζουμε: 

Αναστέλλουμε την ισχύ της αριθμ. Β - 8347/239/ 
1.8.1994 (636/Β) απόφασης του Υπουργείου Μεταφο¬ 
ρών και Επικοινωνιών μέχρι νεωτέρας ρυθμίσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1995 

Ο ΥΦΥΠΟΥΡΓΟΣ 

ΧΡΙΣΤΟΣ ΚΟΚΚΙΝΟΒΑΣΙΛΗΣ 
-♦- 

Αριθ. 32787/2597 (9) 

Τροποποίηση της 19846/79 (ΦΕΚ 610/Β/13.7.79) από¬ 
φασης του Υπουργού Συγκοινωνιών, περί εφοδιασμού 
των αυτοκινήτων οχημάτων και τρικύκλων μοτοσυκλε- 
τών με πυροσβετήρες. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 81 παράγραφος 26 του Κώ¬ 
δικα Οδικής Κυκλοφορίας, που κυρώθηκε με τον Ν. 
2094/92 (ΦΕΚ 182/Α/25.11.1992). 

2. Την 19846/79 (ΦΕΚ 610/Β/13.7.79) απόφαση περί 
εφοδιασμού τον αυτοκινήτων οχημάτων και τρικύκλων μο- 
τοσυκλετών με πυροσβεστήρες, όπως αυτή έχει τροπο¬ 
ποιηθεί με την 2750/80 (Φεκ 208/Β/29.2.80) όμοια. 

3. Το 35918/Φ. 702.9/18.10.1995 έγγραφο του Αρχη¬ 
γείου Πυροσβεστικού Σώματος. 

4. Την 547/95 (ΦΕΚ834/Β/4.10.1995) κοινή απόφαση 
του Πρωθυπουργού και του Υπουργού Μεταφορών και 
Επικοινωνιών, περί ανάθεσης αρμοδιοτήτων του Υπουρ¬ 
γού Μεταφορών και Επικοινωνιών, στους Υφυπουργούς 
Μεταφορών και Επικοινωνιών αποφασίζουμε: 

1. παράγραφος 1 της 19846/79(ΦΕΚ610/Β/13.7.79), 
απόφασης, όπως αυτή έχει τροποποιηθεί με την 2750/80 
(ΦΕΚ 208/Β/29.2.80) όμοια, αντικαθίσταται, ως εξής: 

1. Επιβάλλεται στους ιδιοκτήτες των αυτοκινήτων όλων 
των κατηγοριών, καθώς επίσης και στους ιδιοκτήτες των 
τριτρόχων μοτοσυκλετών, η υποχρέωση εφοδιασμού των 
οχημάτων τους με πυροσβεστήρες και καθορίζεται ο αριθ¬ 
μός και ο τύπος των πυροσβεστικών αυτών συσκευών, που 
πρέπει να φέρει κάθε όχημα, ανάλογα με την κατηγορία, 
στην οποία ανήκει ως εξής: 
α) Λεωφορεία και φορτηγά: 

Δύο (2) πυροσβεστήρες καθαρού βάρους 6 χιλιογράμ- 
μων, ξηράς κόνεως ή άλλου εγκεκριμένου από το Π.Σ. κα¬ 
τάλληλου κατασβεστικού υλικού, αναλόγου κατασβεστι¬ 
κής ικανότητας. 

β) Βυτιοφόρα μεταφοράς υγρών καυσίμων και γενικώς 
επικίνδυνων υλών: 

Δύο (2) πυροσβεστήρες καθαρού Βάρους 6 χιλιογράμ- 
μων ξηράς κόνεως ή άλλου εγκεκριμένου από το Π.Σ. κα¬ 
τασβεστικού υλικού αναλόγου κατασβεστικής ικανότητας 

γ) Επιβατικά αυτοκίνητα: 

Ένα (1) πυροσβεστήρα καθαρού βάρους 3 χιλιγράμμων, 
ξηρός κόνεως ή άλλου εγκεκριμένου από το Π.Σ. κατα¬ 
σβεστικού υλικού αναλόγου κατασβεστικής ικανότητας. 

δ) Τρίκυκλες (επιβατικές και φορτηγές) μοτοσυκλέ- 
τες: 

Ένα (1) πυροσβεστήρα καθαρού βάρους 3 χιλιογράμ- 
μων ξηρός κόνεως ή άλλου εγκεκριμένου από το Π.Σ. κα¬ 
τάλληλου κατασβεστικού υλικού αναλόγου κατασβεστικής 
ικανότητας. 

Όλοι οι παραπάνω πυροσβεστήρες να είναι κατασκευα¬ 
σμένοι σύμφωνα με τα Εθνικά ή Ευρωπαϊκά πρότυπα. 

2. Απο τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1995 

Ο ΥΦΥΠΟΥΡΓΟΣ 

ΧΡΙΣΤΟΣ ΚΟΚΚΙΝΟΒΑΣΙΛΗΣ 
-♦- 

Αριθ. 2814 (10) 

Παράταση απαγόρευσης κυνηγιού στο καταφύφιο θηρα¬ 
μάτων Βερδικούσης - Πραιτωρίου - Συκέας Ν. Λάρισας. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΛΑΡΙΣΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1,2,3 του 
Π.Δ. 86/69, όπως έχουν αντικατασταθεί με τα άρθρα 3 και 
4 παρ. 5,6,7,8 του Ν. 177/75 και της αριθ. 414985/ 
29.11.1995 (ΦΕΚ 757/8/18.12.1985) κοινής απόφασης 
των Υφυπουργού Εθνικής Οικονομίας και Αναπληρωτή 
Υπουργού Γεωργίας «Μέτρα διαχείρισης της άγριας πτη¬ 
νοπανίδας». 

2. Το Π.Δ. 94/93 (ΦΕΚ. 40/Α/23.3.1993) με το οποίο 
μεταβιβάσθηκε η αρμοδιότητα επί θεμάτων καταφυγίων 
θηραμάτων από τον Υπουργό Γεωργίας στους Νομάρ¬ 
χες· 

3. Την αριθ. 75258/3066/23.7.1992 απόφαση 
Υπουργ. Γεωργίας (ΦΕΚ. 650/Β/7.8.91), με την οποία 
ιδρύθηκε το μόνιμο Καταφύγιο θηραμάτων Βερδικούσης, 
Πραιτωρίου και Συκέας Νομού Λάρισας. 

4. Την αριθ. 802/29.3.1995 απόφαση του Περ/κού Δ/ 
ντή Λάρισας με την οποία τροποποιήθηκε το μόνιμο κατα-, 
φύγιο θηραμάτων Βερδικούσης - Πραιτωρίου - Συκέας. 

5. Το αριθ. 1826/28.9.1995 έγγραφο του Δασαρχείου 
Ελασσόνας με το οποίο προτείνει την παράταση απαγό¬ 
ρευσης κυνηγίου για άλλα πέντε (5) χρόνια στο εν λόγω 
Καταφύγιο, αποφασίζουμε: 

Παρατείνουμε για άλλη μία πενταετία την απαγόρευση 
κυνηγίου όλων των θηραμάτων στο μόνιμο καταφύγιο πε¬ 
ριοχής Βερδικούσης - Πραιτωρίου - Συκέας διότι αυτό 
πληροί τις προϋποθέσεις προς κάλυψη των βασικών ανα¬ 
γκών του θηράματος σε ότι αφορά την ησυχία, την τροφή 
και το νερό. 

Οι παραβάτες τιμωρούνται με τις ποινές που προβλέπο- 
νται από το άρθρο 287 παρ. 9 του Ν.Δ. 86/69, και τις δια¬ 
τάξεις της αριθ. 414985/29.10.95 κοινής απόφασης 
«Μέτρα διαχείρισης της άγριας πτηνοπανίδας». 


Από τις διατάξεις της απόφασης αυτής δεν προκαλείται 
δαπάνη σε βάρος του κρακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από τον Κυνηγετικό χρόνο 
1995 - 1996. 

Λάρισα, 30 Νοεμβρίου 1995 
Ο Περιφερειακός Δ/ντής 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 2912 (11) 

Δεκαετής απαγόρευση κυνηγίου στην περιοχή οπωρώνων 
Κοινότητας Αγιός Ν. Λάρισας. 

Ο ΠΕΡ/ΚΟΣ Δ/ΝΤΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 
«περί Δασικού Κώδικα» που συμπληρώθηκαν με τις διατά¬ 
ξεις του άρθρου 7 παρ. 3 του Ν. 177/75. 

2. Τις διατάξεις της 414985/29.11.85 κοινής Υπουργι¬ 
κής απόφασης ΥΠ.ΓΕ. - ΥΠ.Ε.Θ.Ο. «περί μέτρων διαχεί¬ 
ρισης της άγριας πτηνοπανίδας». 

3. Το αριθ. 94/93 Π.Δ. (ΦΕΚ 40/Α/22.3.93) «περί κα¬ 
θορισμού αρμοδιοτήτων που διατηρούνται από τον 
Υπουργό και τις Περιφερειακές Αρχές ή όργανα Διανο- 
μαρχιακού επιπέδου του Υπουργείου Γεωργίας». 

4. Τις διατάξεις των άρθρων 6 παρ. 7 και 4 παρ. 7 του Ν. 
2240/94 με τις οποίες μεταβιβάζονται όλες οι αρμοδιότη¬ 
τες των Νομαρχών σε θέματα Δασικών Υπηρεσιών, στους 
Περ/κούς Δ/ντές. 

5. Την αριθ. 1815/30.8.1995 πρόταση του Δασαρχείου 
Ελασσόνας με τα συνημμένα έγγραφα του Κυνηγετικού 
και του Αγροτικού Συλλόγου Αγιάς, καθώς και του Αγροτι¬ 
κού Συνεταιρισμού Αγιάς με τα οποία συγκατατίθενται σε 
δεακετή απαγόρευση κυνηγίου στην περιοχή οπωρώνων 
Κοινότητας Αγιάς, αποφασίζουμε: 

Απαγορεύουμε για δέκα χρόνια, το κυνήγι όλων των θη¬ 
ραμάτων στην περιοχή οπωρώνων Κοινότητας Αγιάς και 
σε συνολική έκταση 5.000 στρεμμάτων που οριοθετείται 
ως ακολούθως: 

Αρχίζει από το γήπεδο της κωμόπολης Αγιάς, ακολου¬ 
θεί το ρέμμα «Άμυρος» μέχρι το ύψος του χωραφιού του 
Καλαμπάκα Ευαγγέλου και συνεχίζει τον παλιό δρόμο Δε- 
σιανόστρατα τον οποίο ακολουθεί μέχρι το χωράφι του 
Τζιότζιου - Χατζηποτολού. Από εκεί στρέφει Νοτιοανατο¬ 
λικά και φθάνει σε ευθεία νοητή γραμμή στο εξωκκλήσι 
« Αγιος Πρόδρομος» συνεχίζει προς το ρέμμα Αγιονέρι το 
οποίο ακολουθεί μέχρι τον «Πλάτανο Μύτικα» και συνεχί¬ 
ζει το δρόμο προς Μέλιο μέχρι οπωρώνα Αφών Κούκα, 
ύστερα στρέφει Νότια το δρόμο προς βάλτο μέχρι το 
Κτήμα Λουκάνικά, εκεί γυρίζει Δυτικά και σε ευθεία 
γραμμή φθάνει πάλι στη θέση «Πλάτανος Μύτικα» όπου 
γυρίζει Νότια και ακολουθώντας τη γραμμή διαχωρισμού 
οπωρώνων και λειβαδιών φθάνει στη γέφυρα «Αλμύρας». 
Από εκεί ακολουθεί το αριστερό ανάχωμα και συνεχίζο¬ 
ντας Ανατολικά φθάνει στ^ *· ^άφι του Μητάκου και ακο¬ 
λουθώντας τη γραμμή διαχωρισμού οπωρώνων και δασι¬ 
κών εκτάσεων, φθάνει στον επαρχιακό δρόμο Λάρισας - 
Αγιοκάμπου. Το δρόμο αυτό ακολουθεί μέχρι το Κέντρο 
Υγείας Αγιάς και από εκεί τον αγροτικό δρόμο που κατα¬ 
λήγει στο γήπεδο Αγιάς όπου και το αρχικό σημείο εκκίνη¬ 
σης. 

Το Δασαρχείο Αγιάς παρακαλείται για την έκδοση της 

σχετικής Δασικής Απαγορευτικής Διάταξης Θήρας, την 
οποία θα κοινοποιήσει και στο Υπουργείο Γεωργίας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύσει από τον Κυνηγετικό χρόνο 
1995 - 1996. 

Λάρισα, 1 Δεκεμβρίου 1995 
Ο ΓΙερ/κός Διευθυντής 
ΗΛΙΑΣ ΛΙΑΚΟΠΟΥΛΟΣ 

♦- 

Αριθ. ΔΕβ 8123 (12) 

Μεταβίβαση κοινοχρήστου τεμαχίου στο Δήμο Σαπών 
Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Το Ν. 3200/55 «Περί Διοικητικής Αποκέντρωσης». 

2. Τα από 28.6.55 και 23.11.56 Δ/τα. 

3. Τις διατάξεις του άρθρου 164 Αγρ/κού Κώδικα. 

4. Το με αριθμ. 3556/14.6.95 έγγραφο του Δ.Σ. με το 
οποίο ζητάει την παραχώρηση έκτασης 13 στρ. όπου λει¬ 
τουργούν τα Δημοτικά σφαγεία. 

5. Το με αριθμ. 1256/10.7.95 πρόχειρο Διάγραμμα του 
γραφείου Τοπογρ/κής Υπηρεσίας Κομοτηνής, όπου φαί¬ 
νεται ότι η ζητούμενη έκταση είναι τμήμα του αριθμ. 1542 
«Χαίρσιο θαμνώδες» κοινοχρήστου αγρ/τος Σαπών Σ.Δ. 
έτους 1955 με έκταση 13050 τ.μ. 

6. Το με αριθμό 123324/9.10.95 έγγραφο του ΓΕΝ 
Γραμματέα του Υπουργείου Γεωργίας με το οποίο εγκρί- 
νεται η μεταβίβαση της παραπάνω ζητούμενης έκτασης 
στο Δήμο Σαπών, αποφασίζουμε: 

Μεταβιβάζουμε στο Νομικό Πρόσωπο του Δήμου Σαπών 
σύμφωνα με τις Διατάξεις του άρθρου 164 Α.Κ., Τμήμα 
έκτασης 13050 τ.μ. από το αριθμ. 1542 κοινόχρηστο τε¬ 
μάχιο Χαίρσιο θαμνώδες» της Σ.Δ. έτους 1955 Αγρ/τος 
Σαπών, όπως διαχωρίστηκε και εμφαΐνεται στο αριθμ. 
156/10.7.95 πρόχειρο Διάγραμμα Γ.Τ.Υ. Κομοτηνής. 

Από τη μεταγραφή της δημοσιευθείσης απόφασης η 
κυριότητα και νομή περιέχεται στο Δήμο Σαπών. 

Η μεταγραφή θα γίνει ατελώς με μέριμνα του Δημάρχου 
Σαπών (Παρ. 4, 5 του άρθρου 164 Α.Κ.). 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Κομοτηνή, 30 Νοεμβρίου 1995 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

Αριθ. ΔΕΒ 8124 (13) 

Ανάκληση απόφασης παραχώρησης κοινόχρηστης έκτα¬ 
σης στο Δήμο Σαπών Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Το Ν. 3200/55 «Περί Διοικητικής Αποκέντρωσης». 

2. Τα από 28.6.55 και 23.11.56 Δ/τα. 

3. Τις διατάξεις του άρθρου 164 Αγρ/κού Κώδικα. 

4. Τη με αριθμό 7699/14.11.95 προηγούμενη απόφασή 
μας για την παραχώρηση κοινόχρηστης έκτασης 13 στρ. 
το αγρ/μα Σαπών στο Δήμο Ν. Ροδόπης. 

5. Το γεγονός ότι η παραπάνω απόφαση εκ παραδρομής 


δεν εκδόθηκε σύμφωνα με τις πρόαναφερόμενες διατά¬ 
ξεις και δε δημοσιεύθηκε ακόη στην Εφημερίδα της Κυ¬ 
βέρνησης, αποφασίζουμε: 

Ανακαλούμε τη με αριθμό 7699/14.11.95 προηγού¬ 
μενη απόφασή μας σχετική με παραχώρηση κοινόχρηστης 
έκτασης 13 στρ. στο Δήμο Σαπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 30 Νοεμβρίου 1995 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 
-♦- 

Αριθ. 4565 (14) 

Κύρωση Αναδασμού αγρ/τος (τμήμα) Νέου Σκοπού 
Ν. Σερρών έτους 1991. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 674/77. 

2. Τη σχετική εισήγηση του Τμήματος Εποικισμού- 
Αναδασμού Ν.Α. Σερρών, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό που έγινε το έτος 1991 στην κτη¬ 
ματική περιοχή Νέου Σκοπού όπως αυτό απεικονίζεται 
στους συνταχθέντες από την επιτροπή Αναδασμού κτημα- 
τολογικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Νοεμβρίου 1995 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 
-♦- 

Αριθ. 41833/94/δις (15) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΟΕΕΕΒΒΑΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 41833, 4834, 41835/94/ 
23.11.95 του ΕΟΦ χορηγήθηκε, βάσει των διατάξεων του 
άρθρου 3 παρ. 1 της Κοινής Υπουργικής Απόφασης Α6/ 
9392/91, η άδεια κυκλοφορίας στο φαρμακευτικό ιδιοσκ/ 
σμα ΟΕΕΕΒΒΑΕ. 

Μορφές: Δισκία με υμένιο 800 ητς/ΤΑΒ & 1200 ηις/ΤΑΒ & 
διάλυμα πόσιμο 1 9γ/5γπΙ αντίστοιχα. 

Δικαιούχου: ΚΕΕνΑ ΕΠΕ 

Υπεύθυνου κυκλοφορίας: ΚΕΕΝ/Α ΕΠΕ. 

Αθήνα, 23 Νοεμβρίου 1995 

Ο Πρόεδρος 
ΓΕ. ΚΑΒΒΑΔΙΑΣ 

ΑΠΟΦΑΣΗ 664 

Αντικατάσταση του άρθρου 4 της 599/1992 Συστατικής 
Πράξεως του Κληροδοτήματος Ιωάννου και Ελένης 
Σταύρου. 

Ο ΜΗΤΡΟΠΟΛΙΤΗΣ ΚΑΡΥΣΤΙΑΣ 
Λαβόντες υπ’ όψιν: 

α) Την υπ’ αριθμ. 599/1992 ημετέραν Πράξιν «Σύστασις 
και Οργανισμός Κληροδοτήματος Ιωάννου και Ελένης 
Σταύρου»· ΦΕΚ 641 τ. Α’ 3.11.1992. 

β) Το υπ’ αριθμ. 153 Προεδρικό Διάταγμα «Συνένωση 
των Κοινοτήτων Βρονταμά κλπ. σε Δήμο με το όνομα Δή¬ 
μος Σκάλας ΦΕΚ 102 τ. Α' 5.7.1994, αποφασίζομεν: 

1. Το άρθρόν 4 της υπ’ αριθμ. 599/1992 Συστατικής 
Πράξεως του Κληροδοτήματος Ιωάννου και Ελένης Σταύ¬ 
ρου αντικαθίσταται ως ακολούθως: 

’Αρθρον 4ον Διοίκησις και Διαχείρισις 

Την Διοίκησιν και Διαχείρισιν του Κληροδοτήματος θα 
έχη Επιτροπή αποτελουμένη από τον Πρόεδρο και το σύ- 
νολον των εκάστοτε εκλεγομένων Συμβούλων του Συνοι¬ 
κισμού Βρονταμά και από όλα τα λαϊκα μέλη του Εκκλησια¬ 
στικού Συμβουλίου του Ιερού Ναού της Κοιμήσεως Θεο¬ 
τόκου της Ενορίας Βρονταμά. Ο Πρόεδρος της Επιτροπής 


θα είναι ο εκάστοτε Πρόεδρος του Συνοικισμού και Αντι¬ 
πρόεδρος ένας εκ των εκκλησιαστικών Συμβούλων οριζό¬ 
μενος υπό του Εφημερίου της Ενορίας. 

Η Επιτροπή κατά την αρχήν της θητείας των μελών θα 
συνέρχεται σε σώμα και θα εκλέγη τον Ταμία και τον 
Γραμματέα. Η θητεία των μελών είναι όση και η θητεία εις 
τον Συνοικισμό και την Ενορία. 

Η θέσις των μελών είναι τιμητική δι’ αυτό και άμισθος 
καθό ο σκοπός του Κληροδοτήματος που υπηρετεί είναι 
φιλανθρωπικός. 

2. Εις το άρθρον 6ον Διαδικασία χορηγήσεως βοηθημά¬ 
των προστίθεται παράγραφος γ* έχουσα ούτω: 

γ. Ο αριθμός των προσώπων που τελικά και θα συμπερι- 
ληφθούν στον κατάλογο προς κλήρωσιν δεν θα υπερβαί¬ 
νει το διπλάσιον αυτών που θα κληρωθούν. 

Κατά τα άλλα τα άρθρα ισχύουν όπως έχουν διατυπωθή 
στην Ιδρυτική Πράξι και έχουν δημοσιευθεί στο ΦΕΚ 641 
τ. Α' 3.11.1992. 

Η παρούσα να δημοσιευθεί στην Εφημερίδα της Κυβερ- 
νήσεως. 

Εν Κύμη τη 20 Οκτωβρίου 1995 

Ο Μητροπολίτης 
ΐΟ Καρυστίας ΣΕΡΑΦΕΙΜ 


* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


